Diari Oficial de la Generalitat Valenciana


Sumari del DOGV 5529, del 07-06-2007 (2007/7068)

Notificació a Loreto Calatayud Navarro de la sentència número 86/2007 dictada en les actuacions del juí ordinari número 1.151/2004.
-----------------------------------------------------------------------------------------------------------------------------------

### Dades del document

Número de DOGV
:   5529

Data del DOGV
:   07-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/7068


Data del document
:   17-05-2007

Organisme emissor
:   Jutjat de Primera Instància Número 10 de València

Tipus de document
:   Edicte

Descriptors 

:   * sistema judicial

Notificació a Loreto Calatayud Navarro de la sentència número 86/2007 dictada en les actuacions del juí ordinari número 1.151/2004. [2007/7068]  
Julio Giraldez Blanco, secretari del Jutjat de Primera Instància número 10 de València, fa saber:  
Que en este jutjat i amb el número d'actuacions 1.151/2004 se seguixen les actuacions de juí ordinari entre les parts que després s'indiquen i en les actuacions del qual s'ha dictat sentència que té l'encapçalament i part dispositiva d'este jutjat diu així:  
«Jutjat de Primera Instància número 10 de València  
Juí ordinari número 1.151/2004   
Sentència número 86/2007   
València, 26 d'abril de 2007   
Juan Carlos Artero Mora, magistrat titular del Jutjat de Primera Instància número 10 de València, ha vist estes actuacions de juí ordinari, seguides en este jutjat amb el número 1.151/2004, promogudes per la Caja de Ahorros y Monte de Piedad de Zaragoza, Aragón y Rioja, representada per la procuradora Concepción Teschendorff Cerezo i defensada pel lletrat Ramón Espuny Olmedo, contra Dolores Miralles Gandía i Loreto Calatayud Navarro, declarades en rebel·lia, sobre acceptació d'herència i nul·litat d'expedient de domini.  
Decisió  
Que amb l'estimació de la demanda interposada per la Caja de Ahorros y Monte de Piedad de Zaragoza, Aragón y Rioja contra Dolores Miralles Gandía y Loreto Calatayud Navarro:  
1. Declarar que Dolores Miralles Gandía va acceptar tàcitament l'herència de sa tia Dolores Gandía Martínez.   
2. Condemnar les demandades Dolores Miralles Gandía i Loreto Calatayud Navarro a atorgar escriptura pública d'acceptació i adjudicació de l'herència de Gabriel Bou Calatayud, i Dolores Miralles Gandía a fer el que pertoque respecte de l'herència de Dolores Gandía Martínez, en ambdós casos conforme al que disposen els respectius testaments dels causants, segons s'exposen en els fonaments jurídics d'esta sentència.  
3. Si les demandades no acompliren voluntàriament amb allò expressat en l'apartat anterior, es procedirà judicialment a l'atorgament dels corresponents títols d'herència, i es facultarà a la demandant per a presentar-los a la liquidació de l'impost de successions i a la inscripció en el Registre de la Propietat.  
4. Declarar la nul·litat de la interlocutòria dictada pel Jutjat de Primera Instància número 14 de València en l'expedient de domini 54/1996, en tot allò que contradiga les anteriors declaracions.  
5. Condemnar les demandades al pagament de les costes processals causades.  
Notifiqueu esta resolució a les parts, i feu-los saber que esta no és ferma i que contra esta es pot interposar recurs d'apel·lació, que s'haurà de preparar en el termini de cinc dies des de la notificació, i presentar davant este jutjat escrit en el qual s'haurà de citar la resolució impugnada i manifestar la voluntat de recórrer-la, amb expressió dels pronunciaments que s'impugnen.  
Que el secretari expedisca testimoniatge d'esta resolució, que s'unirà a les actuacions corresponents, i porteu l'original al llibre de sentències d'este jutjat.  
Esta és la meua sentència, que pronuncie, mane i firme.»  
I perquè conste i valga de notificació en legal forma a la demandada Loreto Calatayud Navarro, la qual es troba en parador ignorat, expedisc este edicte que es fixarà en el tauler d'anuncis d'este jutjat i es publicarà en el Diari Oficial de la Comunitat Valenciana.  
València, 17 de maig de 2007.- El secretari: Julio Giraldez Blanco.